หุ้นอิเล็กคึก! เก็งเทรดวอร์ “สหรัฐ-จีน” ตึง หวังฐานผลิต “เอเชีย” ได้ประโยชน์
หุ้นอิเล็กคึก! เก็งรับอานิสงส์ผู้ผลิตย้ายฐานเทรดวอร์ “สหรัฐ-จีน” เข้มข้นขึ้น มีโอกาสผุ้ผลิตย้ายฐานการผลิตออกมาจากสหรัฐและจีน เพราะมีเงื่อนไขคลุมเครือในระยะสั้น ทำให้ผู้ผลิตญี่ปุ่น เกาหลี เอเชีย ได้ประโยชน์
หุ้นอิเล็กคึก! เก็งรับอานิสงส์ผู้ผลิตย้ายฐานเทรดวอร์ “สหรัฐ-จีน” เข้มข้นขึ้น มีโอกาสผุ้ผลิตย้ายฐานการผลิตออกมาจากสหรัฐและจีน เพราะมีเงื่อนไขคลุมเครือในระยะสั้น ทำให้ผู้ผลิตญี่ปุ่น เกาหลี เอเชีย ได้ประโยชน์
1 ธ.ค. 2565

ผู้สื่อข่าวรายงานว่า วันนี้ (1 ธ.ค. 65) ณ เวลา 11:56 น. ราคาหุ้นกลุ่มอิเล็กเทรอนิกส์กอดคอปรับตัวขึ้นกันทั่วหน้า นำโดย บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นอยู่ที่ระดับ 770.00 บาท บวก 98.00 บาท หรือ 14.58% สูงสุดที่ระดับ 780.00 บาท ต่ำสุดที่ระดับ 682.00 บาท ด้วยมูลค่าการซื้อขาย 4,870.68 ล้านบาท
บริษัท เคซีอี อีเลคโทรนิคส์ จำกัด (มหาชน) หรือ KCE  ราคาหุ้นอยู่ที่ระดับ 51.50 บาท บวก 3.25 บาท หรือ 6.74% สูงสุดที่ระดับ 51.75 บาท ต่ำสุดที่ระดับ 49.25 บาท ด้วยมูลค่าการซื้อขาย 1,145.56 ล้านบาท
บริษัท ฮานา ไมโครอิเล็คโทรนิคส จำกัด (มหาชน) หรือ HANA ราคาหุ้นอยู่ที่ระดับ 54.50 บาท บวก 2.75 บาท หรือ 5.31% สูงสุดที่ระดับ 54.50 บาท ต่ำสุดที่ระดับ 52.00 บาท ด้วยมูลค่าการซื้อขาย 1,144.53 ล้านบาท
บริษัท เอสวีไอ จำกัด (มหาชน) หรือ SVI ราคาหุ้นอยู่ที่ระดับ 11.00 บาท บวก 1.25 บาท หรือ 12.82% สูงสุดที่ระดับ 11.40บาท ต่ำสุดที่ระดับ 9.90 บาท ด้วยมูลค่าการซื้อขาย 286.17 ล้านบาท
นางเพลินใจ จิระจรัส ผู้อำนวยการสายงานวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) กล่าวว่า หุ้นกลุ่มอิล็กทรอนิกส์มีแรงซื้อเข้ามาอย่างต่อเนื่อง จากภาพสงครามการค้าสหรัฐและจีนที่มีความเข้มข้นขึ้น เมื่อสหรัฐประกาศเงื่อนไขไม่ให้ขายสินค้าเซมิคอนดักเตอร์สหรัฐให้กับจีน และล่าสุดสหรัฐก็ไม่ซื้อสินค้าเซมิคอนดักเตอร์จากจีน ดังนั้น มองว่าประเทศที่อยู่ตรงกลางหรือผู้ผลิต Non China และ US. มีโอกาสย้ายฐานการผลิตออกมาจากสหรัฐและจีน เพราะมีเงื่อนไขคลุมเครือในระยะสั้น ทำให้ผู้ผลิตญี่ปุ่น เกาหลี เอเชีย ได้ประโยชน์
นอกจากนี้ กลุ่มเทคโนโลยีในตลาดหุ้นสหรัฐเริ่มกลับมาซื้อขายอย่างคึกคักอีกครั้งหลังจากปรับตัวลงไป และหุ้นอิเล็กทรอนิกส์ในไทยก็เป็นแบบเดียวกัน